# **Kiteen Sepänniemen Martat ry**

# **TOIMINTASUUNNITELMA 2024**

#

# Hyvästä arjesta parempi maailma

Martat on kotitalousneuvontajärjestö, jonka tehtävänä on edistää kotien ja perheiden toimivaa ja kestävää arkea. Toiminnassamme korostuvat käytännölliset ja vaikuttavat ratkaisut. Jäsenemme eli martat toimivat yhdessä järjestön asiantuntijoiden kanssa kestävän kulutuksen käytännön ratkaisujen lähettiläinä ja neuvonnallamme saamme ihmiset muuttamaan arjen valintojaan kestävämpään suuntaan.

Toiminnallemme tärkeitä periaatteita ovat yhdessä tekemisen ilo, kestävät valinnat ja avoimuus.

# Marttojen 125-vuotisjuhlavuoden teemana metsä

Martat juhlivat 125-vuotista taivaltaan vuonna 2024. Juhlavuoden teemana on metsä. Metsässä ja lähiluonnossa liikkuminen, mm. marjastus, sienestys ja vaikkapa luontopolulla käyminen, lisää hyvinvointia ja vahvistaa luontosuhdetta. Juhlavuonna juhlimme monimuotoisia metsiä, metsäsuhdetta ja luonnonantimia.

Kolme näkökulmaa metsään

* Luonnontuotteet, kuten sienet, marjat ja villiyrtit ovat vahvaa osaamisaluettamme. Tuodaan osaamisemme yhdessä esille, lisätään keräilyä ja luonnontuotteiden hyödyntämistä.
* Metsässä ja lähiluonnossa liikkuminen vahvistaa terveyttä ja hyvinvointia. Tehdään metsä tutuksi ja viedään Marttojen kanssa metsään. Muistutetaan lähimetsän merkityksestä.
* Metsän kunnioittaminen ja jokaisenoikeudet ovat lähtökohta luonnossa liikkumiselle. Kerrotaan niiden merkityksestä ja tarkoituksesta.

# Innostavaa ja kiinnostavaa marttatoimintaa

Marttaillessa tehdään ja opitaan yhdessä. Järjestön voima on jäsenissä. Yhdistyksen toiminnan kehittämisen tavoitteena on innostava ja kiinnostava marttatoiminta, johon halutaan tulla ja jossa halutaan olla mukana. Marttailussa korostuukin yhdessä tekemisen ilo. Haluamme saada nykyistä suuremman joukon toimimaan Marttojen tavoitteiden ja arvojen mukaisesti. Martat tekevät hyvää minulle, meille, lähiyhteisölleen ja maailmalle.

**Tavoitteet**

* Yhdistyksen jäsenyys koetaan kiinnostavaksi ja jäsentyytyväisyys vahvistuu.
* Marttailu on mielekäs harrastus ja yhteisö, johon on helppo tulla mukaan. Jokaiselle löytyy oma tapa olla martta.
* Yhdistyksen monipuolisesta toimintakalenterista löytyy innostavaa ja kiinnostavaa toimintaa kaikille jäsenille.
* Yhdistyksen toiminnassa opitaan yhdessä ja siirretään osaamista ihmiseltä ja sukupolvelta toiselle.
* Yhdistys huomioi toiminnassaan marttajärjestön strategian ja brändin sekä toimintavuoden yhteiset metsäteeman ja valtakunnalliset tapahtumat.
* Yhdistys käyttää Marttarekisteriä ja Marttatilastoa. Yhdistyksellä on kotisivut tai muu kanava, josta sen toiminnasta saa tietoa.

**Toimenpiteet**

* Yhdistyksellä on marttailtoja, joiden teemoina ovat esimerkiksi:
	+ Metsä, esim. luontopolku, Martan metsäjooga.
	+ Ruoka, esim. ruokakurssi Ruokaa retkelle.
	+ Luonnontuotteet, esim. marjat, luonnonyrtit, sienet tai vuoden luonnontuotteet lakka, pihatähtimö ja kantarelli. Sieniretki elo-syyskuussa.
	+ Käsityöt, esim. luonnon materiaalien käyttäminen käsitöissä
	+ Lokakuu on Puurokuu. Marttailta, jonka tuotto lahjoitetaan Marttojen kehitysyhteistyöhön.
	+ Vierailu tai vierailija, huhtikuussa vierailijana kultaseppämestari Esko Timonen
	+ Kulttuuri, teatteriretki Imatran teatteriin 16.2.
* Yhdistys järjestää tammi-helmikuussa jäsenhankintatapahtuman, avointen ovien **Martan teehetken 1.2. Marttalassa**
* Yhdistyksen jäseniä osallistuu juhlavuoden päätapahtumaan, **Martat 125 vuotta -messuille ja juhlagaalaan 20.4.** Tampere-talossa.
* Yhdistys järjestää **Juhlat metsässä 21.5.** yhdessä toisen marttayhdistyksen kanssa**.** Tapahtumassa juhlitaan 125 vuotta täyttävää marttajärjestöä, marttoja ja meille rakasta metsää ja lähiluontoa.
* Juhlavuonna **Martan päivänä 26.7.** herkutellaan Seitsemän sortin kahvikekkereillä, tarkentuu myöhemmin.
* Yhdistys toteuttaa **Marttojen luontopolun,** joogaa **Martan metsäjoogan** ohjeilla elokuussa.
* Yhdistys osallistuu tarvittaessa koulujen hankkeisiin ja tapahtumiin.
* Yhdistys kysyy jäseniltä heidän toiveitaan.
* Yhdistyksen hallituksen jäsenet osallistuvat piirin tai Marttaliiton järjestämään koulutukseen, toiminnansuunnitteluiltaan tai yhdistystapaamiseen.
* Yhdistyksellä on jäsenille ja toiminnasta kiinnostuneille ajantasaiset viestintäkanavat, joita päivitetään säännöllisesti.
* Yhdistys innostaa jäseniään yhdessä oppimiseen, ketjukoulutuksiin sekä Martta-akatemian kursseille ja harrastajaopintoihin.

# Talous mahdollistaa toiminnan

Yhdistyksen toimintaedellytykset turvataan pitämällä talous tasapainossa pitkäjänteisesti siten, että toimintakulut eivät ylitä tuottojen määrää. Tavoitteena on, että yhdistyksen talous on tasapainossa.

**Toimenpiteet**

Yhdistykselle laaditaan tasapainoinen talousarvio, jonka toteutuminen varmistetaan hyvällä talouden hoidolla.

* Kirjanpito on ajantasaista ja tilinpäätökset moitteettomia.
* Taloudesta raportoidaan sovitulla jaksotuksella.

# Mittarit

Marttajärjestölle on määritelty vuoden 2024 ydinmittarit. Yhdistysten mittarit ovat:

* Jäsenmäärä ja sen muutos. Tavoitetaso: Jäsenmäärä kasvaa tai pysyy samana.
* Jäsenpito. Tavoitetaso: Yhdistykseen liittyy enemmän jäseniä kuin eroaa.
* Vapaaehtoistoiminnan tunnit. Tavoitetaso: Vapaaehtoistoiminnan tuntien määrä palaa ennen koronaa olevalle tasolle.

**Jäsenet ja jäsenhankinta**

Yhdistyksessämme oli vuoden alussa 71 jäsentä ja on tällä hetkellä 77 jäsentä, joista kaksi kunniajäsentä, yksi seniorijäsen, kaksi perhejäsentä ja 2 toissijaista jäsentä.

Jäsenille tarjotaan erilaisia aiheita marttailloissa, jäsenistön toiveet huomioiden. Jäsenhankintaan panostetaan eri tapahtumissa. Uusien jäsenten vastaanottamiseen kiinnitetään huomiota. Kerromme uusille jäsenille, että he ovat tervetulleita mukaan toimintaan juuri sen mukaan, kuin heidän elämäntilanteensa antaa myöten. Uusia jäseniä kutsutaan aktiivisesti marttailtoihin. Uusille jäsenille lahjoitamme ”marttapaketin”. Jäsenille tiedotetaan aktiivisesti piirin järjestämistä koulutustilaisuuksista, joihin he voivat osallistua. Jäseniä ohjataan käyttämään myös Marttaliiton ja Pohjois-Karjalan Marttojen piirin sivuja.

**Hallinto ja toimihenkilöt**

Hallitukseen kuuluu 8 jäsentä ja puheenjohtaja. Hallitus sopii jäsenien vastuualueista ja työnjaosta sekä nimeää kunkin tapahtuman vastuuhenkilöt. Näin saadaan työnjako selkeäksi ja sujuvaksi.

**Tiedotus**

Jäsenille tiedotetaan tapahtumista ja koulutuksista WhatsApp- ja tekstiviestein ja kotisivujemme kautta, lisäksi sähköpostin avulla tilanteen mukaan. Yhdistykselle on avattu myös facebook-sivut. Yhdistyksen toiminnasta kerrotaan kiinnostuneille avoimesti.

Vuosikokous ilmoitetaan yhdistyksemme kotisivuilla sekä WhatsApp- ja tekstiviestillä.

**Yhteistyö**

Yhteistyötä tehdään muiden marttayhdistysten ja järjestöjen, Kiteen kaupungin, Siunsoten ja paikallisten seurakuntien kanssa.

Yhteistyöhankkeista ja osallistumisista tapahtumiin päätetään hallituksen kokouksissa, jolloin arvioidaan, missä laajuudessa lähdetään mukaan.

# Liite: Tapahtumakalenteri 2024

**Hallitus**